stanford-oval/wikipedia huggingface dataset:
אניירין יוז

| --- | --- |

יוז, 2013
 לידה:  8 במאי 1958 (בן 66) אבריסווית', הממלכה המאוחדת 
 מדינה:  הממלכה המאוחדת, ויילס 
 תקופת הפעילות:  מ-1994 
 מקום לימודים:  אוניברסיטת אבריסווית'  הקונסרבטוריון המלכותי של סקוטלנד  אוניברסיטת ויילס 
 פרופיל ב-IMDb
 
אניירין יוז (באנגלית: Aneirin Hughes; נולד ב-8 במאי 1958) הוא שחקן וזמר ולשי. הוא ידוע מהופעתו בתפקיד רב-פקד בריאן פרוסר בסדרת הדרמה המשטרתית "הינטרלנד" של ערוץ BBC4. ב-1997 זכה בפרס באפט"א ויילס לשחקן הטוב ביותר על הופעתו בסרט בשפה הוולשית "Cameleon".
ביוגרפיה

יוז נולד באבריסווית'. הוא למד מוזיקה באוניברסיטת קולג' ויילס אצל פרופסור איאן פארוט, ושירה יחד עם הסופרן הייזל הולט. בהיותו סטודנט הוא ניצח על המקהלה הקאמרית של האוניברסיטה The Elizabethan Madrigal Singers. בהמשך למד יוז באקדמיה המלכותית הסקוטית למוזיקה ודרמה.
ב-1994 החל יוז את קריירת המשחק בהופעתו באופרת הסבון "Pobol y Cwm" של BBC ויילס. הוא המשיך להופיע בתוכניות הטלוויזיה "Blood on the Dole", "חדר מיון", "Family Affairs" בתפקיד מפקח בילוש פטריק גרנהם, "ספוקס", המיני-סדרה "Take Me" עם רובסון גרין, ובתפקיד אנדי ג'ונס באופרת הסבון "איסטאנדרס".
ב-1997 זכה יוז בפרס "באפט"א ויילס" על הופעתו בתפקיד דלם בסרט בשפה הוולשית "Cameleon". הוא גילם את ניל הוטון בסדרה "השופט ג'ון דיד", ובתפקיד גרהם בראנה בסדרה "דרקולה הצעיר". בסרט הטלוויזיה "Harper and Isles" שיחק יוז יחד עם הוול בנט. ב-1998 הופיע בסרט "על כנפי האושר" לצדו של קנת בראנה. ב-2011 שיחק יוז בסדרה הרפואית "הולבי סיטי" בתפקיד סר פרייזר אנדרסון. ב-2012 חזר להופיע ברשת BBC ויילס בתפקיד מורגן תומאס באופרת הסבון "Pobol y Cwm". עוד ב-2012 גילם את דמותו של הפוליטיקאי הוולשי גינפור אוואנס בדוקו-דרמה של ערוץ S4C בשם "Gwynfor Evans: Y Penderfyniad?".
ב-2013 הופיע יוז בסרט "Y Syrcas" (באנגלית: "The Circus"), והחל לשחק בתפקיד קבוע בסדרה הבלשית "הינטרלנד". במאי 2014 הופיע בתפקיד אורגן מורגן בהפקה של ה-BBC ל"תחת חורש חלב" מאת דילן תומאס לצדם של טום ג'ונס וקתרין ג'נקינס. ב-2017 שיחק בתפקיד טום האוולס בסדרה הוולשית "בוקר אחד". ב-2018 הופיע בתפקיד ביל תורנהיל באופרת הסבון "קורוניישן סטריט".
פילמוגרפיה

| שנה | שם | שם באנגלית / ולשית | תפקיד | הערות |
| --- | --- | --- | --- | --- |
| 1994 |  | Halen yn y Gwaed | מרטין | סדרת טלוויזיה |
| 1994 |  | Blood on the Dole | דייוויד ויליאמס | סרט טלוויזיה |
| 1997 |  | Drovers' Gold | דניאל | מיני-סדרה |
| 1997 |  | Cameleon | דלם דייוויס |  |
| 1998 |  | Soft Sand, Blue Sea | פקד בילוש קולין הרפור | סרט טלוויזיה |
| 1998 |  | Killer Net | בלש נייתן | מיני-סדרה |
| 1998 | על כנפי האושר | The Theory of Flight | רופא |  |
| 1999 |  | The Bill | מארק ברוק | בפרק "Inside Out" |
| 1999 |  | The Alchemists | סם ונטוורת' | סרט טלוויזיה |
| 2000 |  | Summer in the Suburbs | טד לייל | סרט טלוויזיה |
| 2000 |  | Trust | ניל דייוויס | סרט טלוויזיה |
| 2000 |  | Care | טום פרגוסון | סרט טלוויזיה |
| 2000 |  | Close & True | פיטר מקפרלנד | מיני-סדרה |
| 2001 |  | Take Me | סם | מיני-סדרה |
| 1994, 2002 |  | A Mind to Kill | פרנק גרינינג / ג'ון פרפיט | סדרת טלוויזיה (2 פרקים) |
| 2004 |  | The Deputy | חבר הפרלמנט אלן ניוברי | סרט טלוויזיה |
| 2004 |  | Family Affairs | מפקח בילוש פטריק גרנהם | סדרת טלוויזיה (4 פרקים) |
| 2005 | ספוקס | Spooks | קארל מורטימר | בפרק " The Special" |
| 2006 | רופאים | Doctors | אלן קליי |  |
| 2005–2007 | השופט ג'ון דיד | Judge John Deed | ניל הוטון | סדרת טלוויזיה (11 פרקים) |
| 2007 |  | Consenting Adults | ויליאם קונווין רוברטס | סרט טלוויזיה |
| 2007 |  | Y Pris | קדפאל | סדרת טלוויזיה |
| 2006–2008 | דרקולה הצעיר | Young Dracula | גרהם | סדרת טלוויזיה |
| 2008 |  | Belonging | טים | סדרת טלוויזיה (פרק אחד) |
| 2008 |  | Cwcw | ג'ון / מורגן |  |
| 2008 |  | High Hopes | מפקח בילוש פרנק בלאנט | בפרק "Internal Affairs" |
| 2009 |  | Framed | Petrol Rep | סרט טלוויזיה |
| 2010 |  | Pen Talar | ג'ון לואיס | סדרת טלוויזיה |
| 2011 | הולבי סיטי | Holby City | סר פרייזר אנדרסון | סדרת טלוויזיה |
| 1994, 2012 |  | Pobol y Cwm | מוק / רידיאן | סדרת טלוויזיה (2 פרקים) |
| 2011–2012 |  | Alys | טומס | סדרת טלוויזיה |
| 2013 |  | Playhouse Presents | הארע | בפרק "Hey Diddly Dee" |
| 2013 |  | Y Syrcas | טומוס |  |
| 2015 |  | Just Jim | אבא |  |
| 2015 | תחת חורש חלש | Under Milk Wood | אורגן מורגן |  |
| 2009–2016 | איסטאנדרס | EastEnders | אנדי ג'ונס | סדרת טלוויזיה (7 פרקים) |
| 2013–2016 | הינטרלנד | Hinterland | רב-פקד בריאן פרוסר | סדרת טלוויזיה |
| 2018 | קורוניישן סטריט | Coronation Street | ביל תורנהיל | סדרת טלוויזיה (פרק אחד) |
| 2018 |  | To Provide All People | רופא מרדים | סרט טלוויזיה |
| 2018 |  | Morfydd | תומאס ג'ונס | סרט טלוויזיה |
| 2019 | 15 ימים | 15 Days | ריצ'רד | סדרת טלוויזיה |
| 2020 |  | Cyswllt | דיואי | סדרת טלוויזיה |
| 2020 | חדר מיון | Casualty | ד"ר ג'וזף מילנר | סדרת טלוויזיה (פרק אחד) |
| 2017–2020 | בוקר אחד | Keeping Faith | טום האוולס | סדרת טלוויזיה |
| 2023 | מלך החורף | The Winter King | גורפידן | 6 פרקים |
הערות שוליים

1 2  Hughes on the Internet Movie Database
↑  "Internet Movie Database". אורכב מ-המקור ב-4 במרץ 2016. נבדק ב-28 ביוני 2018. {{cite web}}:  (עזרה)
↑  "BAFTA Cymru 1998". אורכב מ-המקור ב-28 בספטמבר 2007. נבדק ב-26 במאי 2007. {{cite web}}:  (עזרה)
↑  Portraying Gwynfor Evans on the small screen proved to be an ‘exciting challenge’ for Aneirin Hughes, WalesOnline, 3 November 2012; Adalwyd 23 December 2015
↑  Under Milk Wood on the BBC One website – 5 May 2014
| --- | --- |
בקרת זהויות :  ISNI: 0000 0001 3349 5191  LCCN: no2014022534  VIAF: 307172926   WorldCat (עם VIAF): 307172926
אנטנדרוס

| --- | --- |

 היסטוריה
 תקופות:  יוון העתיקה 
 מיקום
 מדינה:  טורקיה 
 קואורדינטות:  39°34′33″N 26°47′26″E﻿ / ﻿39.575833333333°N 26.790555555556°E﻿ / 39.575833333333; 26.790555555556
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראנטנדרוס(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראנטנדרוס
 
אַנְטַנְדְרוֹס (ביוונית: Άντανδρος, בלטינית: Antandrus) היא עיר עתיקה בצפון מערב אסיה הקטנה, בחופו הצפוני של מפרץ אדרמיט (Edremit) שבטורקיה, ממנה נותרו לימינו שרידים מעטים בלבד. חורבותיה סמוכים לעיר אלטינולוק (Altınoluk) שבנפת בליקסיר (Balıkesir).
חשיבותה של אנטנדרוס במיקומה האסטרטגי. היא שוכנת למרגלות הר אידה, ששפע עצים לבניית ספינות ולצרכים מסחריים וצבאיים נוספים, ושימשה בעת העתיקה מספנה ונמל מוצא למצרך רב-חשיבות זה.
היסטוריה

ראשיתה של אנטנדרוס לוטה בערפל. הרודוטוס, ההיסטוריון היווני בן המאה ה-5 לפנה"ס, קורא לה אנטנדרוס הפלאסגית, רמז לקדמוניותה, שכן כינוי זה משמש אצלו לתיאור התושבים הילידיים שקדמו לבוא ההלנים אל ארץ יוון. הלקסיקוגרף היווני סטפאנוס מביזנטיון, בן המאה ה-6 לספירה, המסתמך על כתבי אריסטו, כותב כי אנטנדרוס נקראה תחילה אֶדוֹנִיס ויושבה על ידי האֶדוֹנִים, בני שבט ממוצא תראקי. מאוחר יותר, במאה השביעית לפנה"ס, שלטו בה הקִימֶרִים, אף הם בני שבט נוודים תראקי, ולדברי הרודוטוס סילקם לבסוף מאסיה הקטנה אַלִיאַטֶס מלך לידיה. פליניוס, בחיבורו "תולדות הטבע", כותב גם הוא, כי אנטנדרוס נקראה לפנים אֶדוֹנִיס (Edonis) ואחר כך קִימֶרִיס (Cimmeris). סימן לעתיקותה של אנטנדרוס אפשר אולי למצוא גם בחרוזיו של המשורר הרומי ורגיליוס, המספר כי אִינֵיאַס, מייסדה האגדי של רומא, הגיע לאחר עזבו את טרויה אל אנטנדרוס, בנה בה עשרים ספינות ומכאן הפליג עם אנשיו אל לאטיום.
העיר  נכבשה על ידי הפרסים זמן קצר אחרי מסע המלחמה של דריווש הראשון אל סקיתיה (512 לפנה"ס). ב-424 לפנה"ס, בשנה השמינית למלחמה הפלופונסית, נכבשה העיר בסיוע בוגדים מבפנים על ידי גולים ממיטילנה ולסבוס, אנשי הסיעות האוליגרכיות, אך האתונאים שהחזיקו בה קודם השתלטו עליה מחדש לאחר זמן קצר. בהמשך המלחמה נכבשה העיר על ידי הפרסים. תושבי העיר, שחששו מבוגדנותו של מפקד חיל המצב הפרסי מטעמו של טיספרנס ולא יכלו לשאת את העול שהטיל עליהם, קמו וגירשו אותו ואת חייליו (411 לפנה"ס). למרות המעשה לא איבדו הפרסים את אחיזתם בעיר.
לקריאה נוספת

הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה – אוניברסיטת תל אביב, 1998.
ורגיליוס. אינאיס. תרגם מרומית והוסיף מבוא, הערות ומפתח שלמה דיקמן. ירושלים, מוסד ביאליק, תשכ"ד.
Burrell, Barbara. Neokoroi: Greek Cities and Roman Emperors. Cincinnati Classical Studies, New Series Volume IX. Leiden: Brill, 2004. Online preview.  .
הערות שוליים

↑  הרודוטוס, ספר ז', 42.
↑  Stephanus Byzantinus, s.v. Antandros.; הרודוטוס, א', 16. אליאטס שלט בשנים 619-560 לפנה"ס.
↑  Plinius, Naturalis Hisroria, v.30.
↑  ורגיליוס, אינאיס, ספר שלישי, 5-6: : "וּבִנְמַל אַנְטַנְדְּרוּס בִּפְרִיגְיָה צִי אֳנִיוֹת נַעֲרוֹךְ לְרַגְלֵי הֲרָרֵיהָ שֶׁל אִידָה." בתרגום שלמה דיקמן.
↑  הרודוטוס, 5.26.
↑  תוקידידס, 4.52, 4.75 .
↑  תוקידידס, 8.108 .
↑  קסנופון, הלניקה, 1.1.25 .
| --- | --- |
בקרת זהויות :  VIAF: 235718430   WorldCat (עם VIAF): 235718430
אנטואן בינואה

| --- | --- |
 לידה:  1430 בת'ון, צרפת 
 פטירה:  6 בנובמבר 1492 (בגיל 62 בערך) ברוז', צרפת 
 מוקד פעילות:  ממלכת צרפת 
 זרם:  מוזיקת רנסאנס 
 סוגה:  מוזיקה קלאסית, מוזיקה ליטורגית 
 שפה מועדפת:  צרפתית של ימי הביניים, לטינית של ימי הביניים, הולנדית 
 
כתב יד של מיסה מאת בינואה, התאריך אינו ודאי אך כנראה מאמצע המאה ה-15
אנטואן בינואה (בצרפתית: Antoine Busnois‏ ולעיתים Busnoys; סביבות 1430 – 6 בנובמבר 1492) היה מלחין ומשורר צרפתי מן האסכולה הבורגונדית של ראשית תקופת הרנסאנס. אם כי אין להתעלם מחשיבותו כמלחין מוזיקת קודש, כגון מוטטים, בינואה היה אחד הנודעים ביותר במלחיני השאנסון החילוני במאה ה-15. הוא היה המוביל באסכולה הבורגונדית המאוחרת לאחר מותו של גיום דופאי.
קורות חייו

הפרטים על חיי בינואה בשנותיו הראשונות מסתמכים בעיקר על השערות, אבל יש מקום להניח, כי מוצאו מסביבות ביתון בפה דה קאלה, אולי מן הכפר בינה, משם כנראה לקוח שמו. אפשר שהתייחס על המשפחה האריסטוקרטית בינה; ייתכן שפיליפ דה בינה, הכומר של כנסיית נוטר-דאם בלן, היה קרוב משפחתו. אין ספק, שבינואה זכה להשכלה מוזיקלית מעולה, כנראה בבית ספר כנסייתי לשירת מקהלה אי שם בצפון או מרכז צרפת. מוצא אריסטוקרטי יכול להסביר את קשריו עם חצר המלוכה הצרפתית; כבר בשנות ה-50' של המאה ה-15 מופיע שמו ברשומות החצר, וב-1461 כיהן ככומר של משפחת המלוכה בטור. בינואה לא היה אדם שוחר שלום, כפי שמסתבר מבקשת מחילה שהגיש בטור, מן ה-28 בפברואר 1461, ובה הוא מודה בחלק שלקח בהכאה קבוצתית של כומר "עד זוב דם", לא פעם יחידה אלא חמש פעמים. בהיותו מנודה, העיז פנים לחגוג את המיסה, מעשה שהביא להחרמתו, אך האפיפיור פיוס השני חנן אותו.
מן הקתדרלה עבר בינואה לכנסיית המכללה סן מרטין, גם היא בטור, שם התמנה לתת-דיאקון בשנת 1465. יוהנס אוקכם היה גזבר המוסד הזה ונראה ששני המלחינים הכירו היטב איש את רעהו. בהמשך אותה שנה עבר בינואה לפואטיה, שם לא זו בלבד שהתמנה ל"מטריז" (ממונה על נערי המקהלה), אלא הצליח גם למשוך זרם מתמיד של זמרים מחוננים מכל המחוז; נראה שהמוניטין שלו כמורה לשירה, מלומד ומלחין נפוצו כבר למרחקים. אף על פי כן, הוא עזב את המקום בה בפתאומיות שהגיע, בשנת 1466; לא ניתנה סיבה לדבר, אבל משרת המטריז הוחזרה לקודמו בתפקיד. בשלב זה עבר בינואה לבורגונדיה.
בשנת 1467 שהה בינואה בחצר דוכסות בורגונדיה והחל לחבר מוזיקה ליושביה ממש לפני עליית שארל לכס השלטון כדוכס הבא, ב-15 ביוני, כיוון שאחד המוטטים שלו - "אין הידראוליס" - מכיל הקדשה, לפיה עודנו רוזן. שארל היה לדוכס בורגונדיה ומקץ זמן קצר נודע כשארל האמיץ, בשל שאיפותיו הצבאיות הנועזות, האכזריות ולא פעם פזיזות (שאכן הביאו לנפילתו בקרב כעבור עשר שנים). אלא שלצד אהבת הלחימה שלו, אהב שארל גם מוזיקה ובינואה נהנה מהערכה ומגמול נאה בשירותו. זאת ועוד, בשנת 1467 הופיע בינואה ברשומות יחד עם היינה ואן חיזכם ואדריאן באזין כ"מוזיקאי ומשרת אישי" לשארל.
נוסף לחובותיו כזמר ומלחין, ליווה בינואה את הדוכס במסעות הלחימה שלו, כמוהו כהיינה ואן חיזכם. בינואה היה נוכח במצור על נויס בגרמניה בשנת 1475 ויצא בשלום מן הקרב הרה האסון של 1477 בננסי (אם השתתף בו), שעלה לשארל האמיץ בחייו ובלם לצמיתות את התפשטותה של בורגונדיה.
בינואה נשאר בשירות החצר הבורגונדית עד 1482, אבל דבר אינו ידוע על עלילותיו בין שנה זו ל-1492, כאשר הלך לעולמו. בעת מותו, עבד בכנסיית סן סובר בברוז'. לאורך כל הזמן הזה התפרסם כמלחין במידה שאינה שכיחה והמוזיקה שלו נפוצה הרחק ממקום שבתו.
יצירות וסגנון

המוניטין של בינואה בתקופתו היו עצומים; קרוב לוודאי, שהיה המוזיקאי הנודע ביותר באירופה בין זמנו של גיום דופאי לזה של יוהנס אוקכם.
בינואה כתב מוזיקת קודש וחול. מתוך מוזיקת הקודש שלו, שרדו שתי מיסות קנטוס פירמוס ושמונה מוטטים (הגיוני להניח, שעוד רבים אבדו). הוא כתב כמה יצירות על פי האנטיפון המריאני "מלכת השמיים" (Regina coeli). מבחינה סגנונית, המוזיקה שלו יכולה להיחשב לנקודת האמצע בין הפשטות והמרקמים ההומופוניים של דופאי ובנשואה, לבין האימיטציה השולטת בחיבוריהם של ז'וסקן וניקולאס גומברט. הוא משתמש באימיטציה במיומנות אך לעיתים רחוקות, כותב קווים מלודיים חלקים ונוחים לשירה, ומגלה נטייה מובהקת למצלולים משולשים, המבשרת את נוהלי המאה ה-16.
על פי פייטרו ארון, ייתכן שבינואה היה מחברה של הנעימה המפורסמת L'homme armé, אחת המלודיות הנפוצות ביותר בתקופת הרנסאנס, ששימשה יותר מכל אחת אחרת כקנטוס פירמוס לחיבור מיסה. אם היה הראשון לכתוב מיסה המבוססת על L'homme armé, אם לאו, המיסה שלו עלתה על כל האחרות במידת השפעתה; המיסה של אוברכט, למשל, מקבילה במידה רבה לזו של בינואה, ואפילו דופאי מצטט ממנה באופן ישיר. ייתכן אפילו שבינואה היה זה שחיבר מחזור של שש מיסות, מבוססות כולן על אותה נעימה עצמה, שנמצא בנאפולי ויוחס לו על פי השוואה סגנונית.
בינואה חיבר גם שאנסונים, שירים חילוניים בצרפתית, ושאנסונים אלה הם הבסיס העיקרי למוניטין שלו. רובם בצורת רונדו, אבל יש ביניהם גם כמה בצורת ברז'רט; רבים מן החיבורים האלה היו לשירים פופולריים, וייתכן שאחדים התבססו על שירים פופולריים, שאבדו בינתיים. סביר להניח, שבינואה כתב בעצמו את הטקסטים לכל שיריו, כמעט. כמה מנעימותיו שימשו כחומר לחיבור מיסת קנטוס פירמוס יותר מדור אחרי מותו, לדוגמה, "פורטונה דספראטה" (ששימשה הן את אוברכט והן את ז'וסקן). שאנסון יוצא דופן הוא "אישה איומה" (Terrible dame), שלא זו בלבד שהוא דיאלוג אנטיפוני, יחיד במינו בספרות השאנסון, אלא ששמו כתוב בצרפתית עתיקה, שאיננה דורשת מומחיות מיוחדת לתרגומה.
אף כי רוב השאנסונים של בינואה מבוססים על טקסטים צרפתיים, הם כוללים גם שני טקסטים לפחות באיטלקית וטקסט אחד בפלמית. רובם כתובים לשלושה קולות, אם כי יש גם מעטים לארבעה.
יצירותיו > מיסות

Missa L'homme armé;
Missa O crux lignum;
Patrem Vilayge.
יצירותיו > מיסות המיוחסות דרך השערה לבינואה

Missa L'Ardent desir;
Missa L'homme armé (I);
Missa L'homme armé (II);
Missa L'homme armé (III);
Missa L'homme armé (IV);
Missa L'homme armé (V);
Missa L'homme armé (VI) (שש המיסות האלה מנאפולי מיוחסות לבינואה על סמך הדמיון הסגנוני)
Missa sine nomine;
Missa Quant ce viendra.
יצירותיו > מוטטים ומגניפיקטים

Ad coenam agni providi;
Alleluia, verbum caro factum est;
Anima mea liquefacta est / Stirps Jesse;
Anthoni usque limina;
Asperges me (lost);
Conditor alme siderum;
Gaude coelestis domina;
In hydraulis;
Lamentation on the death of Guillaume Dufay (probably written in 1474, lost);
Magnificat sexti toni;
Noel, noel;
Regina caeli (I);
Regina caeli (II);
Victimae paschali laudes.
יצירותיו > מוזיקה חילונית

Acordes moy;
Advegne que advenir pourra;
Amours nous traicte / Je m'en vois;
A qui vens tu tes coquilles;
Au gré de mes iculx;
A une dame;
Au povre par necessité;
A vous, sans autre;
Bel acueil;
Bone chére;
Ce n’est pas moy;
C'est bien maleur;
C'est vous en qui;
Con tutta gentileça;
Corps digne / Dieu quel mariage;
Cy dit benedicite;
En soustenant;
En tous les lieux;
En voyant sa dame;
Esaint-il merci;
Faictes de moy;
Faulx mesdisans;
Fortuna desperata;
(O) Fortune, trop tu es dure;
Ha que ville;
In myne zynn;
Ja que lui ne;
J'ay mayns de bien;
J'ay pris amours tout au rebours;
Je m'esbaïs de vous;
Je ne demande aultre degré;
Je ne demande lialté;
Je ne puis vivre ainsi;
Joye me fuit;
Laissez dangier;
L'autrier la pieça /En l'ombre du buissonet / Trop suis jonette;
L'autrier que passa;
Le corps s'en va;
Le monde a tel;
Ma damoiselle;
Maintes femmes;
Ma plus qu'assez;
Ma tres souveraine princesse;
M'a vostre cueur;
Mon mignault / Gracieuse, playsant;
Mon seul et sangle souvenir;
On a grant mal / On est bien malade;
Pour entretenir mes amours;
Pucellotte;
Quant j'ay au cueur;
Quant vous me ferez;
Quelque povre homme;
Quelque povre homme;
Resjois toy terre de France / Rex pacificus;
Seule a par moy;
Soudainementmon cueur;
Terrible dame;
Une filleresse / S'il y a compagnion / Vostre amour;
Ung grand povtre homme;
Ung plus que tous;
Vostre beauté / Vous marchez;
Vostre gracieuse acointance.
הערות שוליים

↑  Higgins, Grove online
| --- | --- |
בקרת זהויות :  NLI: 987007388698805171  PLWABN: 9810629570205606  BIBSYS: 29460  BNE: XX1760910  BnF: cb138920129 (data)  GND: 118858025  ICCU: LO1V173932  ISNI: 0000 0001 1795 1134  LCCN: n82101151  MusicBrainz: 7d5e01d1-19ff-4ae5-b6f3-1ad83a6c05a7  NKC: xx0032417  NLA: 35341395  NTA: 095870032  RERO: 02-A003061350  SELIBR: 209953  SNAC: w6nz8t9c  SUDOC: 077831020  Trove: 918273  VIAF: 100249538   WorldCat (עם VIAF): 100249538
אנטואן גיזנגה

אנטואן גיזנגה (בצרפתית: Antoine Gizenga; 5 באוקטובר 1925 - 24 בפברואר 2019) היה פוליטיקאי קונגולזי, ראש ממשלה של הרפובליקה הדמוקרטית של קונגו (בשנים 2006–2008) בימי נשיאותו של ז'וזף קבילה.
בשנת 1960 כיהן גיזנגה כסגן ראש הממשלה של פטריס לומומבה, אליו היה קרוב בדעותיו.
ביוגרפיה > שנותיו המוקדמות

אנטואן גיזנגה נולד בשנת 1925 במושיקו במחוז באנדונדו. גיזנגה למד בסמינר בקינזמבי ולאחר מכן עבד במיסיון הקתולי בלאופולדוויל.
ביוגרפיה > פעילותו הפוליטית בשנות ה-1960

באפריל 1959 נבחר גיזנגה ליושב ראש המפלגה החדשה שנקראה "המפלגה לסולידריות אפריקאית" (Parti Solidaire Africain או PSA). בדצמבר באותה השנה כרת ברית בין מפלגתו ל"ברית בקונגו" (Alliance des Bakongo - ABAKO) שבראשות ז'וזף קסא וובו. הוא עמד בראש משלחת PSA בוועידת כל המפלגות של קונגו שהתקיימה בבריסל החל מ-20 בינואר 1960 שהביאה להכרזת עצמאות קונגו. לבסוף במקום להשתתף בוועידה ביקר גיזנגה בארצות הקומוניסטיות במזרח אירופה ובדרך חזרה שהה בקונקרי, בירת גינאה.
בבחירות הראשונות במאי 1960 זכתה מפלגתו PSA ב-13 מושבים מתוך 137 בזירה הלאומית. בפרלמנט המחוזי בלאופולדוויל קיבלה 35 מתוך 90 מושבים והייתה למפלגה החזקה ביותר. אחרי הכרזת העצמאות ב-30 ביוני 1960, כיהן גיזנגה כסגן ראש ממשלה של קונגו-לאופולדוויל בממשלת פטריס לומומבה. כשהתעוררו מתחים בין לומומבה לנשיא קסא וובו, תמך גיזנגה בעמדותיו של לומומבה.
אחרי ההפיכה הראשונה של מובוטו בספטמבר 1960 ורציחתו של לומומבה, עמד גיזנגה החל מנובמבר 1960 בראשה של ממשלה מרדנית בסטנליוויל בתור ראש ממשלה וראש מדינה. ממשלתו זכתה באהדת ברית המועצות ולהכרתן של כ-21 מדינות מאפריקה, אסיה ומזרח אירופה. באוגוסט 1961 חזר ללאופולדוויל והיה לסגן ראש ממשלה בממשלה בראשות סיריל אדולה.

בינואר 1962 נאסר בכלא באי בולה בבמבה בשפך הנהר קונגו, שם שהה עד יולי 1964.

עוד ב-25 בספטמבר 1962 דרש הסנאט של קונגו מהנשיא ז'וזף קסא וובו את שחרורו המידי. הפגנה משותפת של התנועה הלאומית הקונגולזית -לומומבה MNC/L ושל המפלגה לסולידריות אפריקאית PSA דרשה גם היא מהשלטון את שחרורו, אך דוכאה. ב-29 בספטמבר נעצרו שבעה חברי פרלמנט לומומביסטים, מעצר שהביא להשהיית עבודת הפרלמנט אשר זכתה לברכתם של התקשורת, האיגודים המקצועיים והסטודנטים, שדרשו גם את פיזור הממשלה שנחשבה למושחתת ובלתי יעילה.
מפלגות האופוזיציה הלומומביסטית, שהיה להן רוב בפרלמנט, העלו את דגל המרד: הן התכנסו בין ה-29 בספטמבר ל-3 באוקטובר ובתום הדיונים הקימו בלאופולדוויל הבירה את המועצה הלאומית לשחרור - CNL. היא התנגדה לאמצעים שננקטו על ידי השלטון ב-29 בספטמבר ושאפו להדחת ממשלת אדולה. כוחות המועצה הלאומית הלומומביסטית הצליחה להשתלט במהלך שנת 1964 על שלושה רבעים משטח המדינה. היא התפצלה בהמשך לשני גושים: "MNL - גבנייה", בראשות כריסטוף גבניה, שנתמך על ידי גסטון סומיאלו ולוראן דזירה קבילה ו-"MNL - בושלה" בראשות גיזנגה, פולין לומומבה, פייר מוללה ולובאיה.
לפי דרישת חברי התנועה הלאומית הלומומביסטית בראשות אנטואן קיוֶוָוה (Kiwewa), שוחרר גיזנגה מן הכלא ביולי 1964. ב-24 באוגוסט 1964 חרף התנגדותם של קיוווה ושל אלכסנדר מהמבה, הקים גיזנגה מפלגה לומומביסטית מאוחדת PALU. המתנגדים סברו שרק קונגרסים של כל מפלגה בנפרד יוכלו למזג את המפלגות MNC ו-PSA למפלגה גדולה של ההמונים, כפי שביקש בזמנו לומומבה.
בימי ממשלתו של מואיז צ'ומבה, באוקטובר 1964 - נובמבר 1965, הוכנס גיזנגה למעצר בית.
ביוגרפיה > בגלות

בשנים 1992-1965 שהה גיזנגה בגלות, וחי בברית המועצות, בצרפת, באנגולה ובקונגו-ברזוויל. בעת שהותו בקונגו-ברזוויל הוא הקים תנועה בשם "הכוחות הדמוקרטים למען שחרור קונגו" - FODELICO שהתנגדה לשלטונו של מובוטו. בעקבות חשש לניסיונות התנקשות בחייו[דרושה הבהרה] נמלט לצרפת. כמו כן, לאחר שמשטרו של ז'וזה אדוארדו דוש סנטוש הגיע לפשרה עם מובוטו, הפך גיזנגה לאישיות בלתי רצויה באנגולה.
ביוגרפיה > שובו למולדת ולפוליטיקה

אחרי הליברליזציה שהונהגה על ידי המרשל מובוטו ב-24 באפריל 1990 שאיפשרה פעילותן של מפלגות אופוזיציה, בשנת 1992 שב גיזנגה לארצו. עם זאת סירבה מפלגת PALU בראשותו להשתתף בבחירות הבלתי דמוקרטיות בימי משטר מובוטו.
לאחר נפילת מובוטו בשנת 1997 וניצחונו במלחמת האזרחים של המחנה בראשות לוראן קבילה, מונה גיזנגה בשנת 2006 כמועמד לנשיאות מטעם מפלגת PALU. לפי ספירת הקולות עמד במקום השלישי עם 13.06% מהקולות, אחרי ז'וזף קבילה וז'אן-פייר במבה. ב-30 בספטמבר 2006 חתם גיזנגה הסכם קואליציוני עם AMP, מפלגתו של קבילה, שלפיו התחייב לתמוך בקבילה בסיבוב השני של הבחירות לנשיאות באוקטובר 2006 ובתמורה הובטחה לו ראשות הממשלה.
לאחר שב-6 בדצמבר הושבע ז'וזף קבילה כנשיא, ביקש הלה מגיזנגה לבחון את האפשרות לכנס רוב פרלמנטרי לממשלה חדשה. ב-30 בדצמבר גיזנגה התמנה לראש ממשלה בראש "ברית הרוב נשיאותי". ב-5 בפברואר 2007 הרכיב גיזנגה ממשלה בת 59 חברים ולאחר מכן הרכיב ממשלה חדשה שבה הופחת מספר השרים ל-44 ב-25 בנובמבר. בתפקיד שר החקלאות התמנה נזאנגה מובוטו, אחד מבניו של הנשיא המנוח מובוטו, והמפקדים המורדים לשעבר מבוסה ניאמוויסי, כשר סחר החוץ ואזריאס רוברווה.
בספטמבר 2007 העביר גיזנגה את הנהגת מפלגתו PALU לידי מזכיר כללי חדש, רמי מאיילה, והתפטר מראשות הממשלה ב-25 בספטמבר 2008 בשל "גילו המתקדם" (היה בן 83).
דוברי האופוזיציה (התנועה לשחרור קונגו MLC) טענו שהתפטרותו אותתה על כישלון הממשלה שהשאירה את המדינה במצב משבר. "ברית הרוב הנשיאותי" נותרה בשלטון גם לאחר התפטרותו.
ב-10 באוקטובר 2008 מונה יורשו בראשות הממשלה, שר התקציב אדולף מוזיטו ומראשי PALU.
חייו הפרטיים

אנטואן גיזנגה היה נשוי למשך כ-40 שנה לאן מבובה, אחות במקצועה. בשנת 2016, בהיותו בן 90, התגרש ממנה ועבר לגור לבדו בווילה 25C ברובע מון פלרי ברמות בינזה. גרושתו נשארה בארמון בבומה, במזרח עיר הבירה, קינשאסה. הגירושין התרחשו בו זמנית עם קידומו של לוז'י גיזנגה, בן מן הנישואין הראשונים של גיזנגה בראשות מזכירות המפלגה PALU על חשבון של קרוב משפחה של הגרושה.
נפטר ב-24 בפברואר 2019.
פרסים ואותות הוקרה

ב-30 ביוני 2009 הוכרז גיזנגה של ידי הנשיא ז'וזף קבילה כ"גיבור לאומי", התואר הגבוה ביותר של קונגו-קינשאסה. הוא החבר היחיד בחיים במסדר הגיבורים הלאומיים. תואר זה העניק לו את הזכות לקצבה השווה לשכר ראש הממשלה, למגורים, למוסך עם שישה כלי רכב ולמשמר בן 12 מאבטחים מטעם המשטרה הלאומית.
לקריאה נוספת

Emizet Francois Kisangani, Scott F. Bobb -Historical Dictionary of the Democratic Republic of the Congo, Historical Dictionaries of Africa nr.112 The Scarecrow Press, Lanham, Toronto, Plymouth UK 2010,
הערות שוליים

↑  כתבה מאת אשיל קדימה בולמבה, 6.1.2016 באתר Tshangu
| --- | --- |
בקרת זהויות :  NLI: 987007583234805171  BnF: cb15626637r (data)  GND: 124317871  ISNI: 0000 0000 7868 0828  LCCN: n2008028492  NTA: 142354694  RERO: 02-A020324122  SUDOC: 123904609  VIAF: 37848213   WorldCat (עם VIAF): 37848213
אמביי

| --- | --- |
סמל אמבייסמל אמביי
 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת נירבאטור
 שטח:  30.35 קמ"ר
 אוכלוסייה:  ‏
  ‑ בכפר:  402 (1 בינואר 2020)
 קואורדינטות:  47°42′00″N 22°13′00″E﻿ / ﻿47.7°N 22.216666666667°E﻿ / 47.7; 22.216666666667 
 אזור זמן:  UTC +1
 https://www.omboly.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אמביי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אמביי  he tabBackground:;tabBorder:#aaa;defaultTab:0;
 
אמביי (בהונגרית: Ömböly) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית אמביי קטנה עם השנים. כך, בשנת 1990 היו בעיר 468 תושבים ובשנת 2020 רק 402 תושבים.
אזורו של הכפר מיושב לסירוגין מאז המאה ה-13, אך הוא הוכר באופן רשמי ככפר נפרד רק בשנת 1947 לאחר שהתנתק מנירפיליש